CELEX: 
Language: bg
Date: 2016-10-05
Title: Позиция на Съвета на първо четене с оглед приемането на РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА за изменение на Регламент (ЕО) № 1370/2007 относно отварянето на пазара на вътрешни услуги за пътнически превози с железопътен транспорт

Съвет на
               Европейския съюз
                                                 Брюксел, 5 октомври 2016 г.
                                                 (OR. en)
                                                 11198/16
 Междуинституционално досие:
         2013/0028 (COD)
                                                 TRANS 297
                                                 CODEC 1057
ЗАКОНОДАТЕЛНИ АКТОВЕ И ДРУГИ ПРАВНИ ИНСТРУМЕНТИ
Относно:         Позиция на Съвета на първо четене с оглед приемането на
                 РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА за
                 изменение на Регламент (ЕО) № 1370/2007 относно отварянето на
                 пазара на вътрешни услуги за пътнически превози с железопътен
                 транспорт
11198/16                                                    BK/rb
                                       DGE 2                                   BG
 ---pagebreak---                                  РЕГЛАМЕНТ (EС) …/2016
                    НА ЕВРОПЕЙСКИЯ ПАРЛАМЕНТ И НА СЪВЕТА
                                             от …
                         за изменение на Регламент (ЕО) № 1370/2007
                     относно отварянето на пазара на вътрешни услуги
                       за пътнически превози с железопътен транспорт
                                 (текст от значение за ЕИП)
ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
като взеха предвид Договора за функционирането на Европейския съюз, и по-специално
член 91 от него,
като взеха предвид предложението на Европейската комисия,
след предаване на проекта на законодателния акт на националните парламенти,
като взеха предвид становището на Европейския икономически и социален комитет 1,
като взеха предвид становището на Комитета на регионите 2,
в съответствие с обикновената законодателна процедура 3,
1
       ОВ C , г., стр. .
2
       ОВ C , г., стр. .
3
       Позиция на Европейския парламент от … (все още непубликувана в Официален
       вестник) и позиция на Съвета на първо четене от … (все още непубликувана в
       Официален вестник). Позиция на Европейския парламент от ….(все още
       непубликувана в Официален вестник).
11198/16                                                         BK/rb               1
                                            DGE 2                                  BG
 ---pagebreak--- като имат предвид, че:
(1)     Железопътният транспорт разполага с потенциал да отбележи растеж и увеличи
        относителния си дял в общия обем на превозите, както и да играе основна роля в
        една устойчива система на транспорт и мобилност, като създава нови инвестиционни
        възможности и работни места. Ръстът на услугите за пътнически превоз с
        железопътен транспорт обаче изостава в сравнение с развитието на други видове
        транспорт.
(2)     Пазарът на Съюза на услуги за международен пътнически превоз с железопътен
        транспорт е отворен за конкуренция от 2010 г. Освен това някои държави членки
        отвориха за конкуренция вътрешните си услуги за превоз на пътници чрез
        въвеждането на права за свободен достъп или тръжни процедури за възлагане на
        обществени поръчки за услуги, или чрез двете. Отварянето на пазара на вътрешните
        услуги за железопътен превоз на пътници следва да окаже положително въздействие
        върху функционирането на единното европейско железопътно пространство, което
        ще доведе до подобряване на услугите за ползвателите.
(3)     В своята Бяла книга за транспортната политика от 28 март 2011 г. Комисията обяви
        намерението си да завърши изграждането на вътрешния пазар на железопътни
        услуги, като премахне техническите, административните и правните пречки,
        затрудняващи навлизането на железопътния пазар.
(4)     Завършването на единното европейско железопътно пространство следва да
        допринесе за развитието на железопътния транспорт като надеждна алтернатива на
        другите видове транспорт, inter alia, по отношение на цената и качеството.
(5)     Настоящият регламент има за специфична цел подобряването на качеството,
        прозрачността, ефикасността и изпълнението на обществените услуги за пътнически
        превоз с железопътен транспорт.
11198/16                                                           BK/rb                 2
                                             DGE 2                                    BG
 ---pagebreak--- (6)     Услугите на трансгранично равнище, предоставяни съгласно обществена поръчка за
        услуги, включително обществените транспортни услуги, които задоволяват местни и
        регионални транспортни нужди, следва да подлежат на одобрение от страна на
        компетентните органи на държавите членки, на чиято територия се предоставят.
(7)     Компетентните органи следва да определят спецификациите на задълженията за
        извършване на обществени услуги в обществения пътнически транспорт. Тези
        спецификации следва да са съгласувани с целите на политиката, посочени в
        документите за политиката в областта на обществения транспорт в държавите
        членки.
(8)     Спецификациите на задълженията за извършване на обществени услуги в
        обществения пътнически транспорт следва, когато е възможно, да доведе до
        положителни мрежови ефекти, inter alia,по отношение на подобреното качество на
        обслужването, социалното и териториално сближаване или общата ефективност на
        системата на обществения транспорт.
(9)     Задълженията за извършване на обществени услуги следва да са съгласувани с
        политиката в областта на обществения транспорт. Това обаче не дава право на
        компетентните органи да получават специално финансиране.
(10)    При изготвянето на документите за политиката в областта на обществения транспорт
        следва да се извърши консултация със съответните заинтересовани страни съгласно
        националното право. Тези заинтересовани страни могат да включват транспортни
        оператори, управители на инфраструктура, организации на работниците, както и
        представители на ползвателите на обществени транспортни услуги.
11198/16                                                         BK/rb                  3
                                          DGE 2                                      BG
 ---pagebreak--- (11)    При обществените поръчки за услуги, които не са възложени въз основа на
        конкурентна тръжна процедура, изпълнението на задълженията за обществена
        услуга от страна на операторите на обществени услуги следва да бъде компенсирано
        по подходящ начин, с цел да се осигури дългосрочната финансова устойчивост на
        обществените услуги за пътнически превоз в съответствие с изискванията,
        установени в рамките на политиката за обществения транспорт. По-специално, чрез
        тези компенсации следва да се насърчават поддържането или развитието на
        ефективно управление от страна на оператора на обществени услуги и
        предоставянето на услуги за пътнически превоз с достатъчно високо качество.
(12)    При изграждането на единното европейско железопътно пространство държавите
        членки следва да осигурят адекватно равнище на социална закрила за персонала на
        операторите на обществени услуги.
(13)    С цел социалните и трудовите изисквания да се интегрират по подходящ начин в
        процедурите за възлагане на обществени поръчки за обществени услуги за
        пътнически превоз, операторите на обществени услуги следва при изпълнението на
        обществената поръчка за услуги да спазват задълженията в областта на социалното и
        трудовото право, които се прилагат в държавата членка, в която е възложена
        обществената поръчка за услуги, и които произтичат от закони, подзаконови актове
        и решения както на национално равнище, така и на равнището на Съюза, както и от
        приложимите колективни трудови договори, при условие че тези национални
        правила и тяхното прилагане са в съответствие с правото на Съюза.
(14)    Когато държавите членки изискват работниците и служителите, наети от предишния
        оператор, да бъдат прехвърлени към новоизбран оператор на обществени услуги,
        следва на тези работници и служители да бъдат предоставени правата, с които те
        биха се ползвали в случай на прехвърляне по смисъла на Директива 2001/23/ЕО на
        Съвета 1. Държавите членки следва да бъдат свободни да приемат такива разпоредби.
1
      Директива 2001/23/ЕО на Съвета от 12 март 2001 г. относно сближаването на
      законодателствата на държавите-членки във връзка с гарантирането на правата на
      работниците и служителите при прехвърляне на предприятия, стопански дейности
      или части от предприятия или стопански дейности (OB L 82, 22.3.2001 г., стр. 16).
11198/16                                                          BK/rb                  4
                                           DGE 2                                      BG
 ---pagebreak--- (15)    Компетентните органи следва да предоставят на всички заинтересовани страни
        съответната информация за изготвянето на оферти в рамките на конкурентна тръжна
        процедура, като същевременно осигуряват законната защита на поверителната
        търговска информация.
(16)    Задължението на компетентния орган да предостави на всички заинтересовани
        страни основна информация за изготвянето на оферта в рамките на конкурентна
        тръжна процедура не следва да обхваща създаването на допълнителна информация,
        когато такава не съществува.
(17)    С цел да бъде отчетено многообразието на териториалната и политическата
        организация на държавите членки обществена поръчка за услуги може да бъде
        възложена от компетентен орган, който представлява група от публични органи. В
        такъв случай ролята на всеки от тях в процеса на възлагане на обществената поръчка
        за услуги следва да се определи с ясни правила.
(18)    Като се има предвид многообразието на административните структури в държавите
        членки, при обществените поръчки за предоставяне на обществени услуги за
        пътнически превоз с железопътен транспорт, възлагани пряко от група компетентни
        местни органи, определянето на това кои от тези местни органи са компетентни за
        „градските агломерации“ и кои — за „селските райони“ остава да бъде по преценка
        държавите членки.
(19)    Обществените поръчки за услуги за предоставяне на обществени услуги за
        пътнически превоз с железопътен транспорт следва да бъдат възлагани въз основа на
        конкурентна тръжна процедура, с изключение на случаите, посочени в настоящия
        регламент.
(20)    Конкурентните тръжни процедури за възлагане на обществени поръчки за услуги
        следва да бъдат открити за всички оператори, да са справедливи и да спазват
        принципите на прозрачност и недискриминация.
11198/16                                                           BK/rb                 5
                                            DGE 2                                     BG
 ---pagebreak--- (21)    При изключителни обстоятелства, когато обществените поръчки за обществени
        услуги за пътнически превоз с железопътен транспорт се възлагат въз основа на
        конкурентна тръжна процедура, новите поръчки могат временно да бъдат възлагани
        пряко, за да се гарантира, че услугите се предоставят по най-ефективния от гледна
        точка на разходите начин. Тези поръчки не следва да бъдат подновявани с цел
        покриване на същите или подобни задължения за извършване на обществени услуги.
(22)    Когато към оповестяването на намерението за организиране на конкурентна тръжна
        процедура бъде проявен интерес само от един оператор, компетентните органи могат
        да започнат преговори с този оператор, за да възложат поръчката, без по-късно да
        публикуват информация за открита тръжна процедура.
(23)    Минималните прагове за пряко възлагане на обществени поръчки за услуги следва
        да се адаптират към по-големите обеми и по-високите единични цени при
        обществените услуги за пътнически превоз с железопътен транспорт в сравнение с
        други видове транспорт, обхванати от Регламент (EО) № 1370/2007 на Европейския
        парламент и на Съвета 1. По-високи прагове следва да се прилагат и за обществените
        услуги за пътнически превоз, при които железопътният транспорт представлява
        повече от 50 % от стойността на услугата.
(24)    Създаването на единното европейско железопътно пространство изисква наличието
        на общи правила за възлагането на обществени поръчки за услуги в този сектор, като
        същевременно се отчитат специфичните условия във всяка държава членка.
1
      Регламент (ЕО) № 1370/2007 на Европейския парламент и на Съвета от 23 октомври
      2007 г. относно обществените услуги за пътнически превоз с железопътен и
      автомобилен транспорт и за отмяна на регламенти (ЕИО) № 1191/69 и (ЕИО)
      № 1107/70 на Съвета (OB L 315, 3.12.2007г., стр. 1)
11198/16                                                            BK/rb                 6
                                            DGE 2                                      BG
 ---pagebreak--- (25)    В случай че са изпълнени определени условия по отношение на естеството и
        структурата на железопътния пазар или железопътната мрежа, компетентните органи
        следва да разполагат с правомощието да възлагат пряко обществени поръчки за
        обществени услуги за пътнически превоз с железопътен транспорт, когато
        обществената поръчка би довела до подобряване на качеството на услугите или
        ефективността на разходите, или и двете.
(26)    Компетентните органи могат да вземат мерки за увеличаване на конкуренцията
        между железопътните предприятия чрез ограничаване на броя на поръчките, които
        възлагат на едно железопътно предприятие.
(27)    Държавите членки следва да гарантират, че правните им системи предвиждат
        възможността независим орган да прави оценка на решенията на компетентния орган
        да възлага пряко обществени поръчки за обществени услуги за пътнически превоз с
        железопътен транспорт чрез основан на резултатите подход. Това може да става в
        рамките на съдебен контрол.
(28)    При подготовката на конкурентни тръжни процедури компетентните органи следва
        да правят оценка на необходимостта от мерки за осигуряване на ефективен и
        недискриминационен достъп до подходящ подвижен състав. Компетентните органи
        следва да оповестят публично доклада за оценка.
(29)    Необходимо е някои от основните характеристики на предстоящи конкурентни
        тръжни процедури за възлагане на обществени поръчки за услуги да бъдат напълно
        прозрачни, за да се даде възможност за по-организирана реакция от страна на пазара.
(30)    Регламент (ЕО) № 1370/2007 следва да бъде съответно изменен,
ПРИЕХА НАСТОЯЩИЯ РЕГЛАМЕНТ:
11198/16                                                         BK/rb                    7
                                          DGE 2                                       BG
 ---pagebreak---                                            Член 1
Регламент (ЕО) № 1370/2007 се изменя, както следва:
1)      В член 1, параграф 2 се добавя следната алинея:
        „При одобрение от страна на компетентните органи на държавите членки, на чиято
        територия се предоставят услугите, задълженията за извършване на обществени
        услуги могат да се отнасят до обществени транспортни услуги на трансгранично
        равнище, включително тези за задоволяване на местни и регионални транспортни
        нужди.“
2)      В член 2 се вмъква следната буква:
        „aa) „обществени услуги за пътнически превоз с железопътен транспорт“ означава
             обществен пътнически превоз с железопътен транспорт, с изключение на
             пътническия превоз с други видове релсов транспорт, като например с метро
             или трамвай;“.
3)      Вмъква се следният член:
        „Член 2a
        Спецификация на задълженията за извършване на обществени услуги
        1.   Компетентният орган определя спецификациите на задълженията за
             извършване на обществени услуги при предоставянето на обществените услуги
             за пътнически превоз и обхвата на тяхното прилагане в съответствие с член 2,
             буква д). Това включва възможността за групиране на разходопокривни услуги
             с такива, при които няма покриване на разходите.
             При определянето на тези спецификации и обхвата на тяхното прилагане,
             компетентният орган надлежно спазва принципа на пропорционалност в
             съответствие с правото на Съюза.
11198/16                                                         BK/rb                    8
                                           DGE 2                                     BG
 ---pagebreak---              Спецификациите трябва да бъдат в съответствие с целите на политиката,
             посочени в документите на политиката за обществения транспорт в държавите
             членки.
             Съдържанието и формата на документите на политиката за обществения
             транспорт и процедурите за консултация със съответните заинтересовани
             страни се определят в съответствие с националното право.
        2.   Спецификациите на задълженията за извършване на обществени услуги и
             съответната компенсация за нетния финансов ефект от задълженията за
             извършване на обществени услуги трябва:
             а)    да изпълняват целите на политиката за обществения транспорт по
                   икономически ефективен начин; и
             б)    да поддържат финансово в дългосрочен план предоставянето на
                   обществени услуги за пътнически превоз в съответствие с изискванията,
                   установени в политиката за обществения транспорт.“
4)      Член 4 се изменя, както следва:
        a)   В параграф 1 букви а) и б) се заменят със следното:
             „а)   установяват се ясно задълженията за извършване на обществени услуги,
                   определени в настоящия регламент и уточнени в съответствие с член 2а
                   от него, които операторът на обществени услуги трябва да изпълнява, и
                   съответните географски райони;
        б)   установяват предварително, по обективен и прозрачен начин,
             i)    параметрите, въз основа на които се изчислява компенсацията, ако има
                   такава, и
11198/16                                                          BK/rb                  9
                                            DGE 2                                     BG
 ---pagebreak---            ii)  естеството и обема на каквито и да било предоставени изключителни
                права по начин, с който се предотвратява свръхкомпенсиране. При
                обществени поръчки за услуги, които не са възложени в съответствие с
                член 5, параграфи 1, 3 или 3б, тези параметри се определят така, че да не
                е възможно изплащаната компенсация да надвиши сумата, необходима за
                покриване на нетния финансов ефект върху извършените разходи и
                реализираните приходи при изпълнение на задълженията за извършване
                на обществени услуги, като се отчитат приходите от тази дейност, които
                остават при оператора на обществени услуги, и разумната печалба;“;
        б) Вмъкват се следните параграфи:
           „4a. При изпълнението на обществените поръчки за услуги операторите на
                обществени услуги спазват задълженията, приложими в областта на
                социалното и трудовото право, установени с правото на Съюза,
                националното право или колективни споразумения.
           4б.  Директива 2001/23/ЕО на Съвета* се прилага за смяната на оператор на
                обществена услуга, когато такава промяна представлява прехвърляне на
                предприятие по смисъла на посочената директива.
           ______________________
           *
                Директива 2001/23/ЕО на Съвета от 12 март 2001 г. относно
                сближаването на законодателствата на държавите-членки във връзка с
                гарантирането на правата на работниците и служителите при прехвърляне
                на предприятия, стопански дейности или части от предприятия или
                стопански дейности (OB L 82, 22.3.2001 г., стр. 16). “;
11198/16                                                         BK/rb                  10
                                         DGE 2                                       BG
 ---pagebreak---         в) Параграф 6 се заменя със следното:
           „6.  Когато в съответствие с националното право компетентните органи
                изискват от операторите на обществени услуги да спазват определени
                стандарти за качество и социални стандарти или да въведат социални
                критерии и критерии за качество , тези стандарти и критерии се включват
                в тръжната документация и в обществените поръчки за услуги. При
                спазване на Директива 2001/23/ЕО, тръжните документи и обществените
                поръчки за услуги, когато е приложимо, съдържат също така информация
                относно правата и задълженията, свързани с прехвърлянето на работници
                и служители, наети от предишния оператор.“;
        г) Добавя се следният параграф:
           „8.  При обществените поръчки за услуги от оператора се изисква да
                предостави на компетентния орган необходимата информация за
                възлагане на обществени поръчки за услуги, като същевременно
                гарантира законната защита на поверителната търговска информация.
                Компетентните органи предоставят на всички заинтересовани страни
                съответната информация за изготвянето на оферта в рамките на
                конкурентна тръжна процедура, като осигуряват законната защита на
                поверителната търговска информация. Това включва информация
                относно потребителското търсене, цените, разходите и приходите,
                свързани с обществения пътнически превоз — обект на конкурентната
                тръжна процедура, и подробности относно спецификациите на
                инфраструктурата, свързани с експлоатацията на изискваните превозни
                средства или подвижен състав, за да се позволи на заинтересованите
                страни изготвянето на адекватни бизнес планове. Управителите на
                железопътна инфраструктура подпомагат компетентните органи, като им
                предоставят нужните спецификации на инфраструктурата. Неспазването
                на изложените по-горе разпоредби подлежи на преразглеждането,
                предвидено в член 5, параграф 7.“.
11198/16                                                       BK/rb                 11
                                        DGE 2                                      BG
 ---pagebreak--- 5)      Член 5 се изменя, както следва:
        a)   В параграф 2 уводната фраза се заменя със следното:
             „Освен ако националното право не забранява това, всеки компетентен местен
             орган, независимо дали отделен орган или група от органи, предоставящи
             интегрирани обществени услуги за пътнически превоз, може да реши сам да
             извършва такива услуги или пряко да възложи обществени поръчки за услуги
             на правно обособено образувание, върху което компетентният местен орган
             или при наличие на група от органи — поне един компетентен местен орган,
             упражнява контрол, сходен с този, който упражнява върху собствените си
             подразделения.
             При обществените услуги за пътнически превоз с железопътен транспорт
             групата органи, посочена в първа алинея, може да се състои само от местни
             компетентни органи, чийто географски район на компетентност няма
             национален обхват. Обществените услуги за пътнически превоз или
             обществените поръчки за услуги, посочени в първа алинея, могат да обхващат
             само транспортните нужди на градски агломерации или селски райони, или и
             двете.
             Когато компетентен местен орган вземе такова решение, се прилага следното:“;
11198/16                                                          BK/rb                12
                                          DGE 2                                      BG
 ---pagebreak---         б) Параграф 3 се заменя със следното:
           „3.  Всеки компетентен орган, който прибягва до трето лице, различно от
                вътрешен оператор, възлага обществени поръчки за услуги въз основа на
                конкурентна тръжна процедура, с изключение на случаите, посочени в
                параграфи 3а, 4, 4а, 4б, 5 и 6. Избраната за конкурентна тръжна
                процедура е открита за всички оператори, справедлива и отговаря на
                принципите на прозрачност и недопускане на дискриминация. След
                подаването на тръжни оферти и евентуален предварителен подбор
                процедурата може да включва провеждане на преговори, в съответствие с
                тези принципи, с цел определяне на най-подходящия начин за
                удовлетворяване на специфични или сложни изисквания.“
        в) Вмъкват се следните параграфи:
           „3а. Освен ако това е забранено от националното право, по отношение на
                обществените поръчки за обществени услуги за пътнически превоз с
                железопътен транспорт, възлагани въз основа на конкурентна тръжна
                процедура, компетентният орган може да реши временно да възлага
                пряко нови поръчки когато счита, че прякото възлагане е оправдано
                поради извънредни обстоятелства. Такива извънредни обстоятелства
                включват ситуации, при които:
                –     компетентният орган или други компетентни органи вече провеждат
                      няколко конкурентни тръжни процедури, което би могло да се
                      отрази на броя и качеството на офертите, които е вероятно да бъдат
                      получени, ако поръчката се възлага чрез конкурентна тръжна
                      процедура, или
                –     се налагат промени в обхвата на една или повече обществени
                      поръчки за услуги, с цел да се оптимизира предоставянето на
                      обществени услуги.
11198/16                                                          BK/rb                13
                                          DGE 2                                      BG
 ---pagebreak---              Компетентният орган издава мотивирано решение и уведомява
             Комисията за това без излишно забавяне.
             Срокът на поръчките, възлагани в съответствие с настоящия параграф, е
             съразмерен на извънредните обстоятелства и в никакъв случай не може да
             превишава 5 години.
             Компетентният орган публикува тези поръчки. При това публикуване той
             взема под внимание законната защита на поверителната търговска
             информация и търговските интереси.
             Последващата поръчка, която се отнася до същите задължения за
             извършване на обществена услуга, не може да се възлага въз основа на
             настоящата разпоредба.“
         3б. При прилагането на параграф 3 компетентните органи могат да решат да
             приложат следната процедура:
             Компетентните органи могат да оповестят намеренията си за възлагане на
             обществена поръчка за обществени услуги за пътнически превоз с
             железопътен транспорт, като публикуват обявление в Официален вестник
             на Европейския съюз.
             Това обявление съдържа подробно описание на услугите, които са
             предмет на съответната поръчка, която ще бъде възложена, както и вида и
             срока на обществената поръчка.
             Операторите могат да изразят интерес в рамките на срок, определен от
             компетентните органи, който не може да бъде по-кратък от 60 дни от
             датата на публикуване на обявлението.
11198/16                                                   BK/rb                  14
                                     DGE 2                                      BG
 ---pagebreak---                 Ако след изтичането на този срок:
                а)   само един оператор е изразил интерес да участва в процедурата за
                     възлагане на обществената поръчка за услуги;
                б)   този оператор е доказал надлежно, че ще може действително да
                     предостави услугата за превоз, спазвайки задълженията, установени
                     в обществената поръчка за услуги;
                в)   липсата на конкуренция не е следствие от изкуствено стесняване на
                     параметрите на обществената поръчка, и
                г)   няма разумна алтернатива,
                компетентните органи могат да започнат преговори с този оператор, за да
                възложат поръчката без по-нататъшно публикуване на информация за
                открита тръжна процедура.“;
        г) Параграф 4 се заменя със следното:
           „4.  Освен ако националното право не забранява това, компетентният орган
                може да реши да възложи пряко обществени поръчки за услуги:
                а)   когато средната им годишна стойност възлиза на по-малко от
                     1 000 000 EUR или по-малко от 7 500 000 EUR — в случая с
                     обществени поръчки за услуги, включващи обществени услуги за
                     пътнически превоз с железопътен транспорт, или
11198/16                                                       BK/rb                  15
                                        DGE 2                                     BG
 ---pagebreak---                 б)   когато се отнасят до предоставянето на годишна основа на по-малко
                     от 300 000 километра обществени услуги за пътнически превоз или
                     по-малко от 500 000 километра — в случай на обществени поръчки
                     за услуги, включващи обществени услуги за пътнически превоз с
                     железопътен транспорт.
                Когато обществена поръчка за услуги се възлага пряко на малко или
                средно предприятие, работещо с не повече от 23 пътни превозни
                средства, тези прагове могат да се увеличат или до средна годишна
                стойност, оценявана на по-малко от 2 000 000 EUR, или до предоставяне
                на обществени услуги за пътнически превоз, възлизащи на по-малко от
                600 000 километра годишно.“;
        д) Вмъкват се следните параграфи:
           „4a. Освен ако националното право не забранява това, компетентният орган
                може да реши да възложи пряко обществена поръчка за обществени
                услуги за пътнически превоз с железопътен транспорт:
                а)   когато счита, че прякото възлагане е оправдано поради съответните
                     структурни и географски характеристики на въпросния пазар и
                     мрежа, и по-конкретно размер, характеристики на търсенето,
                     сложност на мрежата, техническа и географска изолираност и
                     услугите, включени в поръчката, и
                б)   когато такава поръчка би довела до подобряване на качеството на
                     услугите или ефективността на разходите, или и двете, в сравнение с
                     предишната обществена поръчка за услуги.
11198/16                                                        BK/rb                16
                                        DGE 2                                      BG
 ---pagebreak---          Въз основа на това компетентният орган публикува обосновано
         решение и уведомява Комисията за това в рамките на един месец от
         неговото публикуване. Компетентният орган може да пристъпи към
         възлагането на поръчката.
         За държави членки, в които на … [датата на влизане в сила на
         настоящия регламент за изменение, st11198] максималният годишен
         обем е по-малко от 23 милиона влак-километра и които разполагат
         само с един компетентен орган на национално равнище и с една
         обществена поръчка за услуги, която обхваща цялата мрежа, се
         счита, че изпълняват условието в подточка а). Когато компетентен
         орган от една от тези държави членки реши да възложи пряко
         обществена поръчка за услуги, въпросната държава членка
         уведомява Комисията за това. Обединеното кралство може да реши
         да приложи настоящата алинея спрямо Северна Ирландия.
         Когато компетентният орган реши да възложи пряко обществена
         поръчка за услуги, той определя измерими, прозрачни и проверими
         изисквания по отношение на изпълнението. Тези изисквания се
         включват в поръчката.
         Изискванията по отношение на изпълнението обхващат по-
         специално точността на услугите, честотата на експлоатация на
         влаковете, качеството на подвижния състав и капацитета за превоз
         на пътници.
11198/16                                          BK/rb                   17
                            DGE 2                                      BG
 ---pagebreak---                    В поръчката се посочват специфични показатели по отношение на
                   изпълнението, които дават възможност на компетентния орган да
                   извършва периодично оценяване. В поръчката се включват също
                   ефективни и възпиращи мерки, които да бъдат налагани при
                   неспазване от железопътното предприятие на изискванията по
                   отношение на изпълнението.
                   Компетентният орган периодично оценява дали железопътното
                   предприятие е постигнало целта си да изпълни свързаните с
                   изпълнението изисквания, както е посочено в поръчката, и
                   оповестява резултатите от оценяването. Тази периодична оценка се
                   извършва най-малко веднъж на всеки пет години. Компетентният
                   орган предприема подходящи и своевременни мерки, включително
                   налагането на ефективни и възпиращи договорни санкции, в случай
                   че необходимото подобряване на качеството на услугите или
                   ефективността на разходите, или и двете, не са постигнати.
                   Компетентният орган може по всяко време, изцяло или частично, да
                   спре или прекрати поръчката, възложена съгласно настоящата
                   разпоредба, ако операторът не изпълнява изискванията, свързани с
                   изпълнението.
         4б. Освен ако националното право не забранява това, компетентните органи
             могат да решат да възложат пряко обществени поръчки за обществени
             услуги за пътнически превоз с железопътен транспорт, когато те засягат
             само услуги за железопътен пътнически превоз от оператор, управляващ
             едновременно цялата железопътна инфраструктура, по която се
             предоставят услугите, или по-голямата част от нея, когато въпросната
             железопътна инфраструктура е изключена от прилагането на членове 7,
             7a, 7б, 7в, 7г, 8 и 13 и глава IV от Директива 2012/34/ЕС на Европейския
             парламент и на Съвета* в съответствие с член 2, параграф 3, буква a) или
             б) от посочената Директива.
11198/16                                                       BK/rb                 18
                                         DGE 2                                    BG
 ---pagebreak---                 Чрез дерогация от член 4, параграф 3 продължителността на пряко
                възложени поръчки съгласно настоящия параграф и параграф 4а от
                настоящия член не може да надвишава 10 години, освен когато се прилага
                член 4, параграф 4.
                Поръчките, възложени в съответствие с настоящия параграф и параграф
                4а, се публикуват, като се държи сметка за законната защита на
                поверителната търговска информация и търговските интереси.
           ______________
           *
                Директива 2012/34/ЕС на Европейския парламент и на Съвета от 21
                ноември 2012 г. за създаване на единно европейско железопътно
                пространство (OB L 343, 14.12.2012 г., стр. 32).“;
        е) Параграф 5 се заменя със следното:
           „5.  В случай на прекъсване на услугите или на непосредствен риск от такава
                ситуация компетентният орган може да предприеме спешни мерки.
                Спешните мерки са във вид на пряко възлагане или формално съгласие за
                удължаване на срока на обществена поръчка за услуги или във вид на
                изискване за изпълнение на някои задължения за извършване на
                обществени услуги. Операторът на обществени услуги има право да
                обжалва решението за налагане на изпълнението на някои задължения за
                извършване на обществени услуги. Срокът, за който обществена поръчка
                за услуги е възложена, удължена или наложена чрез спешни мерки не
                може да надвишава две години.“;
11198/16                                                         BK/rb               19
                                         DGE 2                                     BG
 ---pagebreak---         ж)   Вмъква се следният параграф:
             „6a. С цел засилване на конкуренцията между железопътните предприятия,
                   компетентните органи могат да решат обществените поръчки за
                   обществени услуги за пътнически превоз с железопътен транспорт,
                   обхващащи части от една и съща мрежа или съвкупност от маршрути, да
                   се възлагат на различни железопътни предприятия. За тази цел
                   компетентните органи могат да решат преди началото на конкурентната
                   тръжна процедура да ограничат броя на поръчките, които да бъдат
                   възложени на едно и също железопътно предприятие.“;
        з)   В параграф 7 след първа алинея се вмъква следната алинея:
             „За случаите, обхванати от параграфи 4а и 4б, тези мерки включват
             възможността да се поиска от независимия орган, определен от съответната
             държава членка, да направи оценка на обоснованото решение, взето от
             компетентния орган. Резултатът от тази оценка се оповестява публично в
             съответствие с националното право.“.
6)      Вмъква се следният член 5а:
        „Член 5a
        Железопътен подвижен състав
        1.   С оглед провеждането на конкурентна тръжна процедура, компетентните
             органи правят оценка на необходимостта от мерки, които да осигурят
             ефективен и недискриминационен достъп до подходящ подвижен състав. Тази
             оценка взема предвид наличието на съответния пазар на лизингови дружества
             за подвижен състав или на други участници на пазара за лизинг на подвижния
             състав. Докладът за оценка се оповестява публично.
11198/16                                                          BK/rb               20
                                           DGE 2                                    BG
 ---pagebreak---         2. Компетентните органи могат да решат, в съответствие с националното право и
           при спазване на правилата за държавната помощ, да предприемат подходящи
           мерки за осигуряване на ефективен и недискриминационен достъп до
           подходящ подвижен състав. Тези мерки могат да включват:
           а)   придобиване от компетентния орган на подвижния състав, използван за
                изпълнението на обществената поръчка за услуги, с цел предоставянето
                му на избрания оператор на обществена услуга по пазарни цени или като
                част от обществената поръчка за услуги съгласно член 4, параграф 1,
                буква б), член 6 и, ако е приложимо, съгласно приложението;
           б)   предоставяне от компетентния орган на гаранция за финансирането на
                подвижния състав, използван за изпълнението на обществената поръчка
                за услуги, по пазарни цени или като част от обществената поръчка за
                услуги съгласно член 4, параграф 1, буква б), член 6 и, ако е приложимо,
                съгласно приложението, включително гаранция, която да обхваща риска
                във връзка с остатъчната стойност;
           в)   задължение за компетентния орган в обществената поръчка за услуги
                след изтичането на срока на договора да изкупи по пазарни цени
                подвижния състав при предварително определени финансови условия;
                или
           г)   сътрудничество с други компетентни органи с цел да се разполага с по-
                значително количество подвижен състав.
        3. Ако подвижният състав се предоставя на нов оператор на обществен превоз,
           компетентният орган включва в тръжната документация наличната
           информация за разходите за поддръжка на подвижния състав и за неговото
           техническо състояние.“.
11198/16                                                        BK/rb                  21
                                          DGE 2                                      BG
 ---pagebreak--- 7)      В член 6 параграф 1 се заменя със следното:
        „1.  Всяка компенсация, свързана с общо правило или обществена поръчка за
             услуги, трябва да е в съответствие с член 4, независимо от начина, по който е
             възложена поръчката. Всички компенсации от какъвто и да е характер във
             връзка с обществена поръчка за услуги, която не е възложена съгласно член 5,
             параграфи 1, 3 или 3б, или във връзка с общо правило, трябва също да са в
             съответствие с разпоредбите в приложението.“.
8)      Член 7 се изменя, както следва:
        а)   Параграф 1 се заменя със следното:
             „1.   Всеки компетентен орган оповестява веднъж годишно обобщен доклад
                   относно задълженията за извършване на обществените услуги, за които
                   отговаря. Този доклад включва началната дата и продължителността на
                   обществените поръчки за услуги, избраните оператори на обществени
                   услуги и компенсационните плащания и изключителните права,
                   предоставени на тези оператори на обществени услуги чрез
                   възстановяване на разходите. Докладът прави разграничение между
                   автобусен и железопътен транспорт, позволява да бъдат контролирани и
                   оценени работата, качеството и финансирането на мрежата за обществен
                   транспорт и при необходимост съдържа информация за естеството и
                   обхвата на всички предоставени изключителни права. Докладът отчита и
                   целите на политиката, както е посочено в документите на политиката за
                   обществения транспорт в съответните държави членки. Държавите
                   членки улесняват централния достъп до тези доклади, например
                   посредством публикуването им на обща интернет страница.“;
11198/16                                                           BK/rb                   22
                                           DGE 2                                       BG
 ---pagebreak---         б)   В параграф 2 се добавя следната буква:
             „г)   предвидената начална дата и продължителност на обществената поръчка
                   за услуги.“
9)      Член 8 се изменя, както следва:
        а)   Параграф 2 се заменя със следното:
             „2.   Без да се засяга параграф 3,
                   i)    член 5 се прилага за възлагането на обществени поръчки за услуги
                         за автомобилен превоз на пътници и релсов превоз на пътници,
                         различен от метро или трамваен транспорт, считано от 3 декември
                         2019 г.
                   ii)   Член 5 се прилага за обществените услуги за пътнически превоз с
                         железопътен транспорт, считано от 3 декември 2019 г.
                   iii)  Член 5, параграф 6 и член 7, параграф 3 престават да се прилагат от
                         … [6 години след датата на влизането в сила на настоящия
                         регламент за изменение st11198].
                   Продължителността на поръчките, възложени в съответствие с член 5,
                   параграф 6 в периода от 3 декември 2019 г. до … [6 години от датата на
                   влизане в сила на настоящия регламент за изменение st11198], не
                   надвишава 10 години.
                   До 2 декември 2019 г. държавите членки предприемат мерки за
                   постепенното си привеждане в съответствие с член 5, с цел да се избегнат
                   сериозни структурни проблеми, свързани по-специално с транспортния
                   капацитет.
11198/16                                                           BK/rb                   23
                                            DGE 2                                       BG
 ---pagebreak---                 До шест месеца след … [три години след датата на влизането в сила на
                настоящия регламент за изменение st11198], държавите членки
                предоставят на Комисията доклад за осъществения напредък, като
                подчертават всяко възлагане на обществени поръчки за услуги в
                съответствие с член 5. Въз основа на докладите за осъществения напредък
                на държавите членки Комисията прави преглед и, ако е уместно,
                представя законодателни предложения.“;
        б) Вмъква се следният параграф :
           „2а. Обществените поръчки за обществени услуги за пътнически превоз с
                железопътен транспорт, които са пряко възложени въз основа на
                процедура, различна от справедлива конкурентна процедура, считано от
                … [датата на влизане в сила на настоящия регламент за изменение
                st11198] до 2 декември 2019 г., могат да продължат до изтичането на
                срока им. Чрез дерогация от член 4, параграф 3 продължителността на
                такива поръчки не надхвърля десет години, освен когато са приложими
                разпоредбите на член 4, параграф 4.“
        в) В параграф 3 буква г) се заменя със следното:
           „г)  след 26 юли 2000 г. и преди …[влизането в сила на настоящия регламент
                за изменение st11198]] въз основа на процедура, различна от справедлива
                конкурентна тръжна процедура.“.
11198/16                                                        BK/rb                 24
                                         DGE 2                                      BG
 ---pagebreak---                                          Член 2
Настоящият регламент влиза в сила на … [12 месеца след датата на неговото публикуване в
Официален вестник на Европейския съюз].
Настоящият регламент е задължителен в своята цялост и се прилага пряко във всички
държави членки.
Съставено в ...
За Европейския парламент                            За Съвета
Председател                                         Председател
11198/16                                                         BK/rb                 25
                                         DGE 2                                      BG